Pesišė
11°50′ š. pl. 16°5′ v. ilg.﻿ / ﻿11.833°š. pl. 16.083°r. ilg.﻿ / 11.833; 16.083 Pesišė (port. Ilha de Pecixe) – sala Atlanto vandenyne, šalia Bisau Gvinėjos krantų. Priklauso Kašeu regionui. Yra 50 km į vakarus nuo Bisau, Mansoa estuarijoje, nuo žemyno atskirta 3 km pločio sąsiauriu. Plotas – 168 km². Salos ilgis 20,6 km, plotis iki 12,8 km. Salos paviršių dengia tropiniai miškai, pakrantės vešliai apžėlusios mangrovių sąžalynais. Yra daug trumpų upių, pelkynų. Klimatas tropinis, vasarą dažnos liūtys. Pesišėje gyvena mandžakų tautos žmonės. Pagrindinė gyvenvietė – Idžantė. Arletės kyšulyje (pietuose) stovi švyturys.